స్వర్గీయ నందమూరి తారక రామారావు అధిరోహించని శిఖరాలు లేవు. సినిమాల్లోనూ, రాజకీయాల్లోనూ తనదైన ముద్ర వేశారు ఎన్టీయార్. ఆద్యంతం ఆసక్తిని రేకెత్తించే ఎన్టీయార్ జీవిత కథ ఆధారంగా ఓ సినిమా తెరకెక్కించబోతున్నట్టు ఆయన కుమారుడు నందమూరి బాలకృష్ణ ప్రకటించిన విషయం తెలిసిందే. ఈ సినిమాలో ఎన్టీయార్ పాత్రలో బాలకృష్ణ కనిపించబోతున్నట్టు కూడా వార్తలు వస్తున్నాయి.ఇదిలా ఉంటే బాలయ్య కంటే ముందుగానే సీనియార్ ఎన్టీయార్ పాత్రను పోషించబోతున్నాడట జూనియర్ ఎన్టీయార్. సావిత్రి జీవిత కథ ఆధారంగా డైరెక్టర్ నాగ్ అశ్విన్ ‘మహానటి’ సినిమాను తెరకెక్కిస్తున్న విషయం తెలిసిందే. ఈ సినిమాలో ఎన్టీయార్ పాత్రలో నటించమని జూనియర్ ఎన్టీయార్ను అడిగారట. అయితే ఎన్టీయార్ ఇప్పటివరకు ఎలాంటి నిర్ణయమూ తీసుకోలేదని సమాచారం. నటనతోపాటూ రూపంలోనూ సీనియార్ ఎన్టీయార్కు దగ్గరగా ఉండే జూనియర్ ఎన్టీయార్.. ఎలాంటి నిర్ణయం తీసుకుంటాడోనని ఆసక్తి నెలకొంది. ఒకవేళ ఓకే చెప్తే మాత్రం బాలయ్య కంటే ముందే సీనియర్ ఎన్టీయార్గా కనిపిస్తాడు జూనియర్ ఎన్టీయార్.
swargeeya nandamuri taaraka ramarao adhirohinchani sikharaalu levu. cinemaallonuu, raajakeeyaalloonuu tanadaina mudra vaesaaru enteer. aadyantam aasaktini rekettinche enteer jeevita katha aadhaaramgaa oo sinima terakekkinchabothunnata aayana kumarudu nandamuri balakrishna prakatinchina vishayam telisinde. ee cinemalo enteer paatralo balakrishna kanipinchabotunnattu kuudaa vaartalu vastunnaayi.idila unte balayya kante mundugaane seeniar enteer paatranu pooshinchabotunnaadata joonier enteer. saavitri jeevita katha aadhaaramgaa director nag ashwin ‘mahanati’ sinimaanu terakekkistunna vishayam telisinde. ee cinemalo enteer paatralo natinchamani joonier enteeyaarnu adigarata. ayithe enteer ippativaraku elanti nirnayamuu teesukoledani samacharam. natanathopaatuu roopamloonuu seeniar enteeyaarku daggaragaa unde joonier enteer.. elanti nirnayam teesukuntadonani aasakti nelakondi. okavela oke chepte maatram balayya kante munde seanier enteeyaargaa kanipistaadu joonier enteer.